Si la muger, que a marido, face debda, o mete fiadores a otro ome por qualquier debda que sea , el marido non lo otorgando non pagara la debda , nin quitara la debda, nin fiaduria , que oviese la muger fecho, a menos de lo otorgar suo marido , de cinco sueldos en arriba , fueras si fuer la muger panadera, o muger de bohon : a estos omes tales, que las mugeres compran o venden , e place a suos maridos de la compra que facen , e en que ganan , deven ellos pagar los que ellas mallievan.